AIŠKINAMASIS RAŠTAS

Dėl Molėtų rajono savivaldybės tarybos 2019 m. spalio 31 d. sprendimo Nr. B1-228 „Dėl Molėtų rajono verslo tarybos sudarymo ir nuostatų patvirtinimo” pakeitimo

1. Sprendimo projekto tikslas – nurodyti verslo tarybos sudarymo tvarką, išbraukti neveikiančias komisijas, numatyti atviro balsavimo teisės pasirinkimą, suderinti Molėtų rajono verslo plėtros tarybos nuostatus su Vietos savivaldos įstatymo nuostatomis.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Molėtų rajono verslo plėtros tarybos nuostatai atitiks galiojančius teisės aktus.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos vietos savivaldos įstatymo 15 straipsnio 2 dalies 4 punktas nurodo, kad išimtinė savivaldybės tarybos kompetencija – savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas.

Vyriausioji specialistė -jaunimo reikalų koordinatorė Vilma Bačiulė